雜曲歌辭 無愁果有愁曲
作者：李商隱
朝代：唐

paragraphs: 東有青龍西白虎，中含福皇包世度。
玉壺渭水笑清潭，鑿天不到牽牛處。
騏驎踏雲天馬獰，牛山撼碎珊瑚聲。
秋娥點滴不成淚，十二玉樓無故釘。
推煙唾月拋千里，十番紅桐一行死。
白楊別屋鬼迷人，空留暗記如蠶紙。
日暮向風牽短絲，血凝血散今誰是。